Helyi Választási Iroda Vezetője

Tájékoztató a helyi önkormányzati képviselők és
polgármesterek, valamint a nemzetiségi önkormányzati
képviselők 2014. évi választásához

2014. október 12-én, Magyarországon egy napon kerül lebonyolításra a helyi önkormányzati 
képviselők és polgármesterek választása, valamint a nemzetiségi önkormányzati képviselők választása. 

Helyi önkormányzati képviselők és polgármesterek 2014. évi választása

Értesítés a névjegyzékbe történő felvételről 
A választópolgároknak augusztus 25-éig kell megkapniuk a névjegyzékbe történő felvételről szóló értesítést, az augusztus 15-i névjegyzéki állapotnak megfelelően. A Nemzeti Választási Iroda névre szóló küldeményében az önkormányzati választás kitűzéséről és arról tájékoztatja a választópolgárokat, hogy szerepelnek a névjegyzékben. Az értesítőket a Magyar Posta kézbesíti. 
Ha valaki ezt nem kapja meg, akkor az állandó lakóhelye szerinti helyi választási irodához – a 
jegyzőhöz – fordulhat, aki új értesítőt állít ki. Az értesítő tartalmazza a szavazás helyét, idejét és azt is, hogy a szavazókör akadálymentes-e. 
A választópolgárok az értesítőn szereplő adataikkal ajánlhatnak érvényesen képviselő- és polgármester-jelöltet. 
Azoknak, akik még nem nagykorúak, de az októberi önkormányzati választásig betöltik 18. életévüket, ugyancsak augusztus 25-éig kell megkapniuk az értesítőt. 

Átjelenkezéssel szavazás
A választópolgár lakóhelyén – vagy 2014. június 23-ig létesített – és a szavazás napján érvényes tartózkodási helyén szavazhat. Átjelentkezési kérelmet csak az a választópolgár nyújthat be, aki legkésőbb  június 23-ig létesítette létesítette a tartózkodási helyét és legalább október 12-ig ott tartózkodik.
Az átjelentkezésre irányuló kérelemnek legkésőbb október 10-én 16 óráig meg kell érkeznie a helyi választási irodához.

Ajánlás, ajánlásszámok
Idén már öt évre választják a helyi önkormányzati képviselőket és polgármestereket. A választópolgárok több jelöltet is ajánlhatnak, de minden jelöltet csak egyszer. Az a választópolgár ajánlhat jelöltet, aki a választáson a választókerületben választójoggal rendelkezik. 
A jelöltek ajánlóíveken gyűjthetik az ajánlásokat, az ajánlóíveket a választási irodák bocsátják az indulni szándékozók rendelkezésére. 
A választási irodák legkorábban augusztus 25-én adhatják át az igénylőknek az ajánlások gyűjtésére szolgáló ajánlóíveket. Az ajánlóívre rá kell vezetni az ajánlást adó választópolgár nevét, személyi azonosítóját, magyarországi lakcímét, anyja nevét. Az ajánlóívet az ajánló választópolgár saját kezűleg aláírja. Az ajánlott ívet meghatalmazottja is átveheti szabályos meghatalmazás ellenében (meghatalmazásnak tartalmaznia kell azt, hogy mire hatalmaznak meg valakit. Pl. ajánlóív átvétele, ajánlóív leadása). Az ajánlóív igénylő nyomtatvány (A4 jelű)  a www.fonyed.hu honlapról letölthető 2014. augusztus 18-tól. 
A jelöltek augusztus 25-étől szeptember 8-áig gyűjthetik az ajánlásokat és jelenthetik be a választási bizottságoknál. 
A jelöltséghez szükséges ajánlások számát augusztus 18-án állapítja meg a helyi választási iroda vezetője, az augusztus 15-én a központi névjegyzékben szereplők száma alapján.

Polgármesterjelölt az lehet, akit a település választópolgárainak legalább 3 százaléka jelöltnek ajánlott. 

Képviselőjelöltté váláshoz pedig a választópolgárok legalább 1 százalékának érvényes ajánlása szükséges. 

Az egyéni listás választási rendszerben a választópolgár egyidejűleg legfeljebb egy polgármesteri, egy egyéni listás és megyei listás jelöltséget fogadhat el. 


A képviselőjelöltek és a polgármesterjelöltek szeptember 8-án 16 óráig adhatják le ajánlóíveken összegyűjtött ajánlásaikat. Jelöltet az E2 jelű nyomtatványon kell bejelenteni, amely 2014. augusztus 18-tól a www.fonyed.hu honlapról letölthető.  Azt az ajánlóívet, amely nem tartalmaz ajánlást legkésőbb 2014. szeptember 9-én 16,00 óráig kell visszaszolgáltatni. A határidőig vissza nem vitt ajánlóívek miatt a választási bizottságok – az országgyűlési és az európai parlamenti választáshoz hasonlóan – bírságot szabnak ki, ennek összege ívenként 10 ezer forint. Nem szabható ki bírság a legkésőbb a jelölt bejelentésére rendelkezésre álló határidő elteltét követő napon benyújtott, ajánlást nem tartalmazó ajánlóív után. 
A választópolgárok ajánlásainak ellenőrzését a bejelentéstől számított 3 napon belül elvégzik a
választási irodák. 
A helyi választási bizottság a jelöltek bejelentésére rendelkezésre álló határidő – szeptember 8-án 16 óra – lejárta után sorsolja ki, hogy a szavazólapokon a jelöltek milyen sorrendben szerepelnek. 

Mozgóurna iránti kérelem
A szavazóköri névjegyzékben szereplő, mozgásában egészségi állapota vagy fogyatékossága, illetve fogvatartása miatt gátolt választópolgár vagy meghatalmazottja (a meghatalmazás csatolásával) nyújthat be mozgóurna biztosítása iránti kérelmet. A választópolgár mozgóurna iránti kérelmének október 10-én 16 óráig kell megérkeznie a helyi választási irodához vagy a
szavazás napján 15 óráig a szavazatszámláló bizottsághoz. 

Választási kampány
A választási kampány augusztus 23-tól október 12-én 19 óráig tart, a szavazás napján nem tartható választási gyűlés, nem lehet politikai reklámot közzétenni. 

A helyi választási bizottság választott és megbízott tagjai
A helyi választási bizottság tagjait és póttagjait a képviselő-testületnek augusztus 31-én 16 óráig 
kell megválasztania, a helyi választási iroda vezetője (jegyző) javaslatára. 
A választási bizottságok megbízott tagjait szeptember 26-án 16 óráig lehet bejelenteni. 






2011.évi CLXXXIX.törvény Magyarország helyi önkormányzatairól:


Összeférhetetlenség:

36. § (1) Az önkormányzati képviselő, valamint а képviselő-testület bizottságának nem képviselő tagja nem folytathat olyan tevékenységet, amely а feladatainak ellátásához szükséges közbizalmat megingathatja, továbbá nem lehet
a) országgyűlési képviselő, valamint aki olyan tisztséget tölt be, olyan feladatot lát e1,
amelyre kinevezését, megbízatását az Országgyűléstől, köztársasági elnöktől, Kormánytól, Kormány tagjától vagy az Országgyűlés, Kormány alárendeltségébe tartozó szervtől (vezetőjétől)
kapta, kivéve
аа) ha ezen megbízatás keretében tudományos, oktatói, művészeti, lektori, szerkesztői, valamint a jogi oltalom alá eső szellemi tevékenységet láte1;
ab) egészségügyi intézmény főigazgatója, gazdasági vezetője, orvos, egészségügyi dolgozó, köznevelési intézmény vezetője, foglalkoztatottja, szociális intézmény vezetője, foglalkoztatottja, gyermekjóléti és gyermekvédelmi intézmény vezetője, foglalkoztatottja;
b) központi államigazgatási szerv vezetője, köztisztviselője;
c) kormánytisztviselő;
d) а Magyar Honvédség, а Katonai Nemzetbiztonsági Szolgálat hivatásos vagy szerződéses állományú tagja, rendvédelmi szerv, az Országgyűlési Őrség vagy а Nemzeti Adó- és Vámhivatal hivatásos állományú tagja;
e) jegyző (főjegyző), aljegyző, polgármesteri hivatal vagy közös önkormányzati hivatal köztisztviselője, alkalmazottja;
f) más települési önkormányzatnál képviselő;
g) más települési önkormányzatnál polgármester, alpolgármester;
h) а helyi önkormányzat által alapított vagy tulajdoni részesedésével működő gazdasági társaság, továbbá а helyi önkormányzat tulajdoni részesedésével működő gazdasági társaság által alapított gazdasági társaság legfőbb szervének, ügyvezetésének tagja, személyes közreműködője, képviselet ellátására jogosultja;
i) médiatartalom-szolgáltató természetes személy, továbbá személy, valamint gazdasági társaság legfőbb szervének, ügyvezetésének tagja, személyes közreműködője, képviselet ellátására jogosultja."

(2) A települési önkormányzati képviselő nem lehet a megyei közgyűlés elnöke, alelnöke, főpolgármester, főpolgármester-helyettes.

„72. § (1) Az 1500 fő és az az alatti lakosságszámú település polgármesterének az összeférhetetlenségére а 36. §-t kell alkalmazni.
(2) Az 1500 fő feletti lakosságszámú település főállású polgármestere tudományos, oktatói, lektori, szerkesztői, művészeti és jogi oltalom alá eső szellemi tevékenység kivételével egyéb, munkavégzésre irányuló jogviszonyt nem létesíthet, más kereső foglalkozást nem folytathat, nem lehet gazdasági társaság személyesen közreműködő tagja.
(3) Az 1500 fő feletti lakosságszámú település társadalmi megbízatású polgármesterének az összeférhetetlenségére а 36. §-t – а 36. § (1) bekezdés a) pont ab) alpontja kivételével – kell alkalmazni.
(4) А polgármesterre megfelelően alkalmazni kell az önkormányzati képviselőre vonatkozó összeférhetetlenségi, méltatlansági, vagyonnyilatkozat-tételi szabályokat azzal, hogy а polgármester nem lehet más önkormányzatnál polgármester, alpolgármester, települési önkormányzati képviselő, megyei közgyűlés elnöke, alelnöke, kivéve, hogy а fővárosi kerületi polgármester а fővárosi közgyűlés tagjа. А fővárosi kerületi polgármester nem lehet főpolgármester, valamint főpolgármester-helyettes."


Nemzetiségi önkormányzati választások
[bookmark: _GoBack]Főnyed településen nem került sor nemzetiségi választás kitűzésére. A nemzetiségi névjegyzékben szereplő választópolgárokat az adott nemzetiségre vonatkozásában a területi és országos listára a Helyi Választási Bizottságnál a helyi önkormányzati és képviselő választásra kijelölt szavazókörben adhatják le. (Főnyed, Kossuth u. 31. Klubhelyiség)


Szavazóköri, valamint központi névjegyzéket érintő kérelem a Nemzeti Választási Iroda www.valasztas.hu hivatalos honlapján on-line benyújtható, postai úton vagy személyesen történő benyújtáshoz a formanyomtatvány a Helyi Választási Irodánál igényelhető.



Helyi Választási Iroda elérhetőségei 8710 Balatonszentgyörgy, Berzsenyi u.91.
Török Csilla HVI vezető, hivatal@balatonszentgyorgy.hu
85/377010, vagy 85/3771087


